ЯщIэн папщIэ
Урысей МВД-м Дзэлыкъуэ районымкIэ и къудамэм и лэжьакIуэхэм Ашэбей къуажэм дэт сату щIыпIэхэр къызэхакIухьащ, хабзэм ебакъуэу хьэпшып лIэужьыгъуэ гуэрхэр ящэмэ, тыкуэнтетым ихьыну жэуапыр ягу къагъэкIыжу.
Псалъэм папщIэ жраIащ балигъ мыхъуахэм тутын, фадэ иращэну зэрыхуимытыр.
Инспекторхэр тепсэлъыхьащ хабзэм къемызэгъ хьэпшыпхэр зыщэм административнэ, балигъ мыхъуахэм фадэхэкIхэр хуэзыутIыпщхэм уголовнэ жэуап зэрахьыр. Абы щымыгъуазэу жамыIэн папщIэ, а хабзэхэр зэрыт тхылъ цIыкIухэр иратащ тыкуэнтетхэми мы Iуэхум кърихьэлIа къуажэдэсхэми.
Полицейхэм я мурадщ а Iуэхум пащэну.
КъБР-м щыIэ МВД-м и пресс-IуэхущIапIэ.
